Bļoda (Latgales keramika)
Bļoda (latgaliešu: bļūda) ir viens no Latgales keramikas saimniecības trauku tipiem, saimniecībā izplatītākais trauks. Tās ir dažādu izmēru, jo tiek izmantotas dažādiem mērķiem kā virtuves darbiem, tā galda klāšanai. Lielās bļodas, kuru tilpums ir no 5 līdz 10 litriem, tiek izmantotas ēdienu gatavošanai un uzglabāšanai. Mazās bļodas visbiežāk ir galda ēdienu bļodas, kas gadu simtiem ir bijušas zemnieku galda servējuma pamats.